Սեբալթեր

Սեբաստիանո Պաու-Լեսի (Sebastiano Paù-Lessi, ), շվեյցարացի երգիչ ով ավելի հայտնի է իր Սեբալթեր (Sebalter) բեմական անվամբ։ Նա 2014 թվականի մայիսին իր «Hunter of Stars» երգով ներկայացրել է Շվեյցարիան Եվրատեսիլ 2014 երգի մրցույթին Կոպենհագենում, Դանիա։

Կարիերա

2000-2012: Վաղ կարիերա 
2000-ից մինչև 2002 թվականը Սեբալթերը եղել է The Stalkers ռոք խմբի անդամը։ 2002-ին նա դառնում է The Vad Vuc ֆոլկ ռոք խմբի անդամը որը նա լքում 2012 թվականին սկսելու համար իր սոլո կարիերան։

2013-ներկա։ Եվրատեսիլ երգի մրցույթ 
2013 թվականի դեկտեմբերին նա թողարկում է իր դեբյուտային՝ «Hunter of Stars» սինգլը, որով 2014 թվականի փետրվարի 1-ին մասնակցելով Եվրատեսիլի Շվեյցարիայի ազգային ընտրությանը դառնում է հաղթող և ստանում հնարավորությունը ներկայացնելու իր երկիրը Դանիայի մայրաքաղաք Կոպենհագենում անցկացված Եվրատեսիլ 2014 երգի մրցույթին։ Մայիսի 8-ին կատարելով իր երգը մրցույթի երկրորդ կիսաեզրափակչում նա անցնում է եզրափակիչ։ Մայիսի 10-ի եզրափակչի քվեարկության արդյունքում նա հավաքում է 64 միավոր և զբաղեցնում է 13-րդ հորիզոնականը։

Ծանոթագրություններ 

1985 ծնունդներ
Հուլիսի 1 ծնունդներ
Եվրատեսիլ 2014 երգի մրցույթի մասնակիցներ
21-րդ դարի երգիչներ
Շվեյցարիայի մասնակիցները Եվրատեսիլ երգի մրցույթում
Շվեյցարացի երգիչներ
Շվեյցարացի կոմպոզիտորներ
Բեմական կեղծանուններ
Շվեյցարացի երաժիշտներ